CELEX: 32007D0313
Language: da
Date: 2007-04-30 00:00:00
Title: 2007/313/EF: Kommissionens beslutning af 30. april 2007 vedrørende en anmodning fra Den Italienske Republik om bemyndigelse til at anvende en nedsat momssats på levering af elektricitet til drift af vandingsanlæg og anlæg til oppumpning og bortledning af vand (meddelt under nummer K(2007) 1823)

8.5.2007   
            
            
               DA
            
            
               Den Europæiske Unions Tidende
            
            
               L 118/18
            
         
      KOMMISSIONENS BESLUTNING
   
   af 30. april 2007
   vedrørende en anmodning fra Den Italienske Republik om bemyndigelse til at anvende en nedsat momssats på levering af elektricitet til drift af vandingsanlæg og anlæg til oppumpning og bortledning af vand
   (meddelt under nummer K(2007) 1823)
   (Kun den italienske udgave er autentisk)
   (2007/313/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 102, og
   ud fra følgende betragtninger:
   
               (1)
            
            
               Ved et første brev, der indgik til Kommissionen den 3. oktober 2006, og som blev efterfulgt af et supplerende brev, der indgik til Kommissionen den 22. januar 2007, meddelte Italien Kommissionen, at det agtede at anvende en nedsat momssats på levering af elektricitet til drift af vandingskonsortiers vandingsanlæg og anlæg til oppumpning og bortledning af vand.
            
         
               (2)
            
            
               Italien ønsker at anvende en nedsat momssats (10 %) på levering af elektricitet til drift af vandingsanlæg og anlæg til oppumpning og bortledning af vand tilhørende vandingskonsortier, der betragtes som offentligretlige selskaber, der i henhold til national lovgivning er ansvarlige for vedligeholdelse og andre opgaver forbundet med bortledning af vand. Der synes desuden ikke at være andre faktiske eller potentielle virksomheder, der udøver tilsvarende aktiviteter i Italien.
            
         
               (3)
            
            
               I henhold til artikel 39 i direktiv 2006/112/EF beskattes leveringen af elektricitet i slutleddet, dvs. fra forhandlere og distributører til slutbrugeren, dér, hvor kunden rent faktisk anvender og forbruger varen. Dette sikrer, at leveringen beskattes i det land, hvor det faktiske forbrug finder sted.
            
         
               (4)
            
            
               Den planlagte foranstaltning bestående i at anvende en nedsat momssats på levering af elektricitet til drift af vandingsanlæg og anlæg til oppumpning og bortledning af vand kan ikke forventes at resultere i en fordrejning af konkurrencen, så længe foranstaltningen tilgodeser alle konsortier eller virksomheder, der driver sådanne anlæg på samme vilkår.
            
         
               (5)
            
            
               Eftersom foranstaltningen er af generel karakter (da den dækker alle leveringer til drift af vandingsanlæg og anlæg til oppumpning og bortledning af vand), ikke er ledsaget af undtagelser og ikke gælder som en regel for andre leveringer til kommercielle, erhvervsmæssige eller andre økonomiske aktiviteter, er der ingen risiko for konkurrencefordrejninger. Betingelsen i artikel 102 i direktiv 2006/112/EF er således opfyldt, og Italien bør bemyndiges til at anvende den pågældende foranstaltning —
            
         VEDTAGET FØLGENDE BESLUTNING:
   Artikel 1
   Italien bemyndiges til at anvende en nedsat momssats på levering af elektricitet til drift af vandingsanlæg og anlæg til oppumpning og bortledning af vand.
   Artikel 2
   Denne beslutning er rettet til Den Italienske Republik.
   
      Udfærdiget i Bruxelles, den 30. april 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EUT L 347 af 11.12.2006, s. 1. Ændret ved direktiv 2006/138/EF (EUT L 384 af 29.12.2006, s. 92).